तिरुवनंतपुरम. केरल के मुख्यमंत्री पिनरई विजयन का सिर काटने पर एक करोड़ के इनाम का एलान करने वाले मध्य प्रदेश के RSS लीडर से सभी जिम्मेदारियां वापल ले ली गईं। आरएसएस के सीनियर लीडर मनमोहन वैद्य की ओर से शुक्रवार को ट्वीट कर इसकी जानकारी दी गई। उज्जैन के पूर्व प्रचार प्रमुख डॉक्टर कुंदन चंद्रावत ने बुधवार को कहा था, ''मैं विजयन का सिर काटकर लाने वाले को अपनी एक करोड़ की प्रॉपर्टी दूंगा।'' उन्होंने केरल में हमारे 300 से ज्यादा कार्यकर्ताओं की हत्या कराई है।'' उन्होंने वामपंथियों के सिर काटने की भी धमकी दी थी। हालांकि, संघ ने पहले ही चंद्रावत के बयान को पर्सनल बताया था। संघ ने कहा- बयान से भ्रम फैल रहा था...
- आरएसएस ने मनमोहन वैद्य का बयान ट्विटर पर शेयर किया। जिसमें उन्होंने कहा कि उज्जैन में विरोध प्रदर्शन के दौरान विवादित बयान देने वाले चंद्रावत को संघ की सभी जिम्मेदारियों से मुक्त कर दिया गया है।
- प्रांत संघचालक डॉ. प्रकाश शास्त्री की ओर से जानकारी दी गई है कि उज्जैन के प्रोग्राम में विवादित बयान सामने आने की वजह से आरएसएस के बारे में भ्रम की स्थिति बन गई है। इसीलिए बयान देने वाले चंद्रावत को संघ के सभी पदों से फौरन हटाया जाता है। इसे संघ के ऑफिशियल बयान की तरह पेश ना किया जाए।
RSS लीडर ने क्या दी थी सफाई?
- चंद्रावत ने बयान में कहा था, ''वो क्या समझते हैं, हिंदुओं के खून में शिवाजी का गौरव नहीं है क्या? विजयन का सिर काटने वाले के नाम एक करोड़ का मकान कर दूंगा।''
- चंद्रावत ने वामपंथियों को धमकियां दीं। विवाद बढ़ा तो सफाई दी। कहा- बयान का मतलब सिर्फ ये बताना था कि हिंदू सो नहीं रहा है।
- हालांकि चंद्रावत ने गुरुवार को ही बयान पर खेद जताते हुए इसे वापस ले लिया था। कहा- केरल में संघ कार्यकर्ताओं की हत्याओं से दुखी होकर मैंने ये बयान दे दिया था।
किसने क्या कहा था?
- आरएसएस लीडर के बयान पर सीएम विजयन ने कहा, ''संघ परिवार ने कइयों के सिर काटे हैं। इससे तो हमें परेशानी होगी ना?''
- सीपीआई ने ऑफिशियल फेसबुक अकाउंट पर कहा, ''ये संघ का मानसिक दिवालियापन दिखाता है। संघ कम्युनिस्टों से डरता है, क्योंकि वे जानते हैं कि वामपंथी विचारधारा से जुड़े लोग राइट विंग के सपोर्ट्स से देश की सेक्युलर वैल्यू को बचाने के लिए लड़ते हैं।''
- सीपीआईएम नेता सीताराम येचुरी ने कहा था, ''हम इसकी निंदा करते हैं। संघ एक राज्य के सीएम को धमकी दे रहा है। मतलब साफ है, उनके ऊपर सरकार का हाथ है।"
- बयान पर मध्य प्रदेश के अपोजिशन लीडर अजय सिंह ने कहा था- "हम इसकी निंदा करते हैं। आरएसएस नेता को फौरन गिरफ्तार किया जाना चाहिए।"
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva